Avazbek Oʻlmasaliyev

Avazbek Alisher oʻgʻli Oʻlmasaliyev (; 27-mart 2000-yil, Fargʻona, Oʻzbekiston) – Oʻzbek millatiga mansub, Oʻzbekistonlik futbolchi. Ampulasi boʻyicha markaziy himoyachi pozitsiyasida oʻynaydi. Olmaliqning „OKMK“ klubi futbolchisi.

 Faoliyati 
Avazbek Fargʻona futbol maktabi tarbiyalanuvchisi. Professional faoliyatini 2016-yilgi mavsum „Neftchi“ jamoasi yoshlar tarkibida boshlagan holda 2017-yilgi mavsumda Fargʻona jamoasi bilan ilk bor professional shartnoma imzolagan. Yangi jamoasi tarkibida dastlabki mavsumidayoq asosiy futbolchilardan biriga aylangan va 9 ta oʻyinda 1 ta gol muallifiga aylangan. 2018-yilgi mavsumda 15 ta oʻyinda ishtirok etib „Nasaf“ jamoasiga qarshi oʻyinda mavsumdagi yagona golini urgan. Mavsum yakunida „Neftchi“ jamoasi quyi ligaga tushib ketganligi sababli Oʻlmasaliyev jamoasini oʻzgartiradi va 2018-yilgi mavsum chempioni Toshkentning „Lokomotiv“ klubi bilan 2019-yilda shartnoma imzolagan. Yangi jamoasida dastlabki sovrini 2019-yilgi Oʻzbekiston Superkubogida qoʻlga kiritgan. Temiryoʻlchilar jamoasi tarkibida ikki mavsumda oʻynab asosiy futbolchilaridan biriga aylana olmagan Avazbek 2021-yilgi mavsumda Toshkentning boshqa bir jamoasi „Bunyodkor“ klubiga ijaraga berilgan. Bunyodkor klubida bir mavsumda davomida jamoaning ishonchli oyinchilaridan biriga aylangan va mavsum yakunida „Paxtakor“ klubidan futbolchiga qiziqish bildirilgan. 2022-yilgi mavsum oldidan „Paxtakor“ klubi bilan shartnoma imzolagan Avazbek, keyinchalik shartnoma shartlari borasida kelisha olmay bir oydan soʻng „Bunyodkor“ klubiga qaytgan. 2022-yilgi mavsumni Bunyodkor klubida boshlagan xolda ikki mavsum davomida Oʻzbekiston Superligasi oʻyinlarida 48 ta oʻyinda 1 ta gol muallifi boʻlgan, 2023-yilgi mavsumda klub sardori darajasigacha koʻtarilgan. 2023-yilgi mavsum yakunida Bunyodlkor klubi bilan shartnoma yakunlangan va jamoani erkin agent sifatida tark etgan. 2023-yil dekabr oyida Moskvaning „SSKA“ jamoasi Oʻlmasaliyevni oʻz safiga qoʻshib olmoqchiligi toʻgʻrisida OAVlarida xabar berilgan. 2024-yil 9-yanvar kuni Olmaliqning „AGMK“ klubi bilan ikki yillik shartnoma imzoladi.

 Yutuqlar 

 Oʻzbekiston Superkubogi sohibi: 2019
 Oʻzbekiston Superligasi ikkinchi oʻrin: 2019

 Manbalar 

 Havolalar 

 Avazbek Oʻlmasaliyev Transfermarkt saytida futbolchi profili


Turkum:27-martda tugʻilganlar
Turkum:2000-yilda tugʻilganlar
Turkum:Yashayotgan insonlar
Turkum:Fargʻona sport kishilari
Turkum:Oʻzbekistonlik erkak futbolchilari
Turkum:Erkak futbol himoyachilari
Turkum:Oʻzbekiston Superligasi futbolchilari
Turkum:Neftchi (Fargʻona) futbolchilari
Turkum:Lokomotiv Toshkent futbol klubi futbolchilari
Turkum:Bunyodkor klubi futbolchilari
Turkum:O‘zbekiston 20 yoshgacha bo‘lgan terma jamoasi futbolchilari
Turkum:O‘zbekiston 21 yoshgacha bo‘lgan terma jamoasi futbolchilari
Turkum:Alifbo boʻyicha sportchilar